b'\n_START_ARTICLE_\nDelfinaario\n_START_PARAGRAPH_\nDelfinaario on delfiineille tarkoitettu akvaario. Delfiinej\xc3\xa4 pidet\xc3\xa4\xc3\xa4n yleens\xc3\xa4 suuressa altaassa, mutta joskus ne voivat p\xc3\xa4\xc3\xa4st\xc3\xa4 aitaukseen, joka voi sijaita avomeress\xc3\xa4. Jotkut delfinaariot koostuvat yhdest\xc3\xa4 altaasta, toiset ovat laajentuneet suuremmiksi keskuksiksi, jossa on my\xc3\xb6s muita meriel\xc3\xa4imi\xc3\xa4 ja  turistihoukutuksia. Suurempia keskuksia ei yleens\xc3\xa4 miellet\xc3\xa4 delfinaarioiksi vaan teemapuistoiksi, joihin sis\xc3\xa4ltyy delfinaario. Delfinaario voi olla my\xc3\xb6s osa el\xc3\xa4intarhaa._NEWLINE_Pohjoismaissa oli kaksi delfinaariota: toinen oli S\xc3\xa4rk\xc3\xa4nniemen delfinaario Tampereella S\xc3\xa4rk\xc3\xa4nniemen huvipuistossa ja toinen puolestaan Kolm\xc3\xa5rdenin el\xc3\xa4inpuistossa Norrk\xc3\xb6pingiss\xc3\xa4 Ruotsissa. Lokakuussa vuonna 2015 tiedotettiin, ett\xc3\xa4 S\xc3\xa4rk\xc3\xa4niemen delfinaario lopetetaan ja ett\xc3\xa4 delfiinit siirret\xc3\xa4\xc3\xa4n uuteen paikkaan vuoden 2016 kev\xc3\xa4\xc3\xa4n aikana. S\xc3\xa4rk\xc3\xa4niemen delfiinit siirrettiin Attikan el\xc3\xa4inpuistoon Kreikkaan 28. elokuuta 2016.\n_START_SECTION_\nKritiikki\xc3\xa4\n_START_PARAGRAPH_\nDelfinaarioita on arvosteltu el\xc3\xa4inten hyv\xc3\xa4ksik\xc3\xa4ytt\xc3\xb6n\xc3\xa4. Delfinaarioiden vastustajien mielest\xc3\xa4 delfinaariot eiv\xc3\xa4t tarjoa delfiineille luonnonmukaisia elinolosuhteita fyysisesti tai sosiaalisesti, mink\xc3\xa4 katsotaan selitt\xc3\xa4v\xc3\xa4n delfinaarioiden korkeita kuolleisuuslukuja._NEWLINE_Delfinaarioiden puolustajat n\xc3\xa4kev\xc3\xa4t delfinaariot t\xc3\xa4rkein\xc3\xa4 paikkoina, joissa ihmiset voivat tutustua delfiineihin ja oppia niist\xc3\xa4. Delfinaarioiden ajatellaan my\xc3\xb6s suojaavan harventunutta delfiinikantaa. Delfinaarioissa on olemassa jo vahva toisen, kolmannen ja jopa nelj\xc3\xa4nnen polven kanta, eik\xc3\xa4 suurimpaan osaan maailman delfinaarioista en\xc3\xa4\xc3\xa4 nyky\xc3\xa4\xc3\xa4n pyydystet\xc3\xa4 delfiineit\xc3\xa4 luonnosta, vaan paikalliskantojen geneettinen monimuotoisuus varmistetaan siirroilla delfinaarioiden kesken tai keinosiemennyksell\xc3\xa4. Keinosiemennystekniikat ovat kehittyneet, ja niist\xc3\xa4 toivotaan olevan apua my\xc3\xb6s muun muassa uhanalaisten delfiinilajien kannan elvytt\xc3\xa4misess\xc3\xa4.'